فوریه‌نین 6-دا قهرمان ماراش-دا باش وئرن زلز‌له‌لردن ضرر چکن آدی یامانا ایلک توریست قروپو گونئی کره-دن گلیب.
توریست قروپو آدی یامان هاوا لیمانیندا مراسیمله قارشیلانیب.
مدنیت و توریزم ناظیرینین معاوینی احمد مصباح دمیرجان مراسیم‌دن سونرا ژورنالیست‌لره آچیقلاماسیندا زلز‌له‌لردن آرتیق 56 گون کئچدیگینی و بو مدت عرضینده آدی یامان-دا حیاتین نورماللاشماسی اوچون چوخلو جهدلر ائدیلدیگینی بیلدیریب.
آدی یامان اوچون توریزم فعالیت‌لری‌نین ده اهمیت‌لی اولدوغونا دقت چکن دمیرجان ایلک توریست قروپونون زلز‌له‌دن سونرا گلدیگینی ایفاده ائدیب:
"توریزم مؤوسومو ده بو معنادا آرتیق باشلاییب".
دمیرجان آدی یامانین تاریخی، مدنیتی، قاسترونومیسی و طبیعی گؤزل‌لیک‌لری ایله بنزرسیز بیر یئر اولدوغونا دقت چکیب.
توریست قروپو داها سونرا نمروت داغی باشدا اولماقلا بؤلگه‌نین تاریخی و توریستیک یئرلرینی گزمک اوچون هاوا لیمانیندان آیریلیب.
گونئی کره-لی توریست قروپو ایلک اولا‌راق کاراکوش کورقانینی گزه‌رک، بؤلگه حاقیندا معلومات آلیب.
داها سونرا تاریخی جندره کؤرپوسونه گئدن توریست‌لر نمروت داغینا قالخا‌راق، بورا‌داکی تاریخی تیکی‌لیلری تدقیق ائدیب‌لر.
